Այս տարի Հայաստանում ամենաշատ արտադրված ապրանքը հավանաբար մեդալն է եղել: Ամբողջ տարվա ընթացքում աջուձախ բաժանեցին և ով ասես, որ դա չէր շռայլում: Թերևս, արտադրության ծավալներն այնքան մեծ են եղել, որ որոշում է կայացվել մի խմբաքանակ էլ արտասահման արտահանել: Իսկ այդ գործը լավագույնս կարող էր գլուխ բերել միայն մի մարդ` սփյուռքի նախարար Հրանուշ Հակոբյանը: Հենց նրան էլ գործուղել էին Եվրոպա: Եվ հիմա այդ պատմական ուղևորության մասին առանձին տեղեկությունների պատառիկներ են մեզ հասնում: